**KRITERIER DER LÆGGES TIL GRUND VED BEDØMMELSE OG INDSTILLING AF PROJEKTFORSLAG TIL PROOF-OF-CONCEPT**

*”Ved Proof-of-Concept forstås processen med modning af forskningsbaserede opfindelser og dokumentation af opfindelsernes teknologiske og kommercielle potentiale frem til et stadie, hvor det er muligt at tiltrække private markedsinvestorer.”*

*Nedenstående kriterier er en bruttoliste. Der vil være individuelle forskelle mellem de projektforslag som Proof of Concept boardet modtager og ikke alle kriterier vil være relevante i forhold til et givent projektforslag. Proof of Concept boardet vil derfor foretage en individuel vægtning af kriterierne fra sag til sag.*

**Markedsforhold -kommercialiseringsstrategi**

* Projektforslaget skal indeholde er klar kommercialiseringsstrategi. Herunder skal
	+ teknologiens vej til slutkunden være beskrevet, herunder behov for yderligere udvikling og modning i spin-out-virksomhed
	+ teknologien være beskrevet som en behovsdækning hos en slutkunde
	+ konkret slutkundes/konkrete slutkunders konkrete behov være forstået
* Der er identificeret potentielle kunder, herunder også investorer:
	+ Dialog er indledt
	+ Kundens nuværende behovsdækningssituation er beskrevet
	+ Nuværende løsninger/konkurrenter er afdækket
* En vurdering af værdien af at dække behovet – hvad er opfindelsen værd for kunden
	+ Værdiskabelsen skal verificeres og værdiansættes i forhold til kunden
* Interessetilkendegivelser fra konkrete kunder, herunder innovationsmiljøer og øvrige investorer er en klar fordel

**Patentets styrke og status**

* Patentansøgning skal som hovedregel være indsendt. Af hensyn til patenterbarheden, bør opfindelserne have tilknyttet en NDA.
* Projektforslaget skal angive hvor langt patentansøgningen er i processen, prioritets år, international fase eller national indlevering
* Relevante resultater af ISRWO og lign. bør fremgå af projektforslaget
* Opfindelsen må ikke alene bygge på teoretiske antagelser/udregninger
* Er opfindelsen fri af kendt baggrundsviden? Og er den uafhængig af andet IP?

**Beskrivelse af teknologien**

* Den tekniske ide skal være velbeskrevet og teoretisk/empirisk verificeret herunder skal:
	+ projektforslaget indeholde en status på de allerede opnåede data der støtter ’claims’ i patentansøgningen
	+ risici og gabet for implementering i produkt være forstået
	+ det fremgå, at der sker en reduktion af risici og implementeringsgab ved gennemførelse af Proof of Concept-projektet
* Det skal fremgå hvor vidt
	+ den tekniske ide er testet for funktion
	+ den tekniske ide er testet for værdiskabelse

**Opbygning af projektplan og budget m. m.**

* Projektforslaget skal indeholde milepæle for teknisk og kommerciel udvikling i projektet
* Projektet skal have et udviklende/markedsorienteret fokus, som medvirker til at gøre opfindelsen klar til kommerciel anvendelse
* Projektforslaget skal sandsynliggøre at de midler, som der anmodes om
	+ er nødvendige for at gennemføre Proof-of-Concept
	+ er tilstrækkelige, målt som samlet investering i Proof-of-Concept, eller er tilstrækkelige sammen med eventuelle øvrige bidrag fx fra interesserede kunder

**Personer/Opfindere**

* Hvordan er projektledelsen sammensat?
* Har forskergruppen/opfinderne tidligere indleveret og kommercialiseret opfindelser?
* Har gruppen opbakning fra deres institut?